cyanic-selkie/wikianc huggingface dataset:
Α.Ε.Κ. (καλαθοσφαίριση)
Δεκαετία μεγάλων επιτυχιών (1960–1970): 6 Πρωταθλήματα και ευρωπαϊκός τίτλος
Την επόμενη αγωνιστική σεζόν 1965–1966 η AEK κατακτά το 4ο συνεχόμενο πρωτάθλημα Ελλάδος και παράλληλα γίνεται η πρώτη ελληνική ομάδα που συμμετέχει στα ημιτελικά του Κυπέλλου Πρωταθλητριών αγωνιζόμενη στο Φάιναλ Φορ που διεξήχθη στην Ιταλία. Οι επιτυχίες αυτές συνοδεύτηκαν από μια μεγάλη απώλεια για την ομάδα. Ο αθλητής Γιώργος Μόσχος είχε προσβληθεί από καρκίνο, κατάφερε όμως να συμμετάσχει σε ορισμένους αγώνες εκείνη τη χρονιά και απεβίωσε στις 29 Δεκεμβρίου 1966 σε ηλικία 29 ετών. Μάλιστα είχε ανακοινώσει το νέο στους συμπαίκτες του στο ημίχρονο του ημιτελικού με την Σλάβια Πράγας (73-103), απαντώντας σε παρατήρηση για την κακή του απόδοση, κάτι που βάρυνε άμεσα το κλίμα στην ομάδα. Η κατάσταση της υγείας του παίκτη ήταν τόσο κακή, που αυτό το πρώτο ημίχρονο του ημιτελικού σηματοδότησε την τελευταία του αγωνιστική δραστηριότητα.
Θεώνη Τζεγιαννάκη
Εθνική Ελλάδος
Η Τζεγιαννάκη φόρεσε για πρώτη φορά το εθνόσημο τον Ιούλιο του 2000 σε αγώνα της Εθνικής Κορασίδων. Τη διετία 2000-2001 συμμετείχε σε 21 αγώνες σημειώνοντας 122 πόντους, 10 κατά μ.ό. Παράλληλα συμμετείχε στο Ευρωπαϊκό Πρωτάθλημα Κορασίδων του 2001 στο Βέλικο Τάρνοβο της Βουλγαρίας, όπου η Ελλάδα κατετάγη 11η στην τελική βαθμολογία. Στη διοργάνωση αυτή η αθλήτρια συμμετείχε σε 7 αγώνες για 156 λεπτά, σημειώνοντας κατά μ.ό. ανά αγώνα 4,9 πόντους, 2 ριμπάουντ και 2,1 ασίστ.
Α.Ε.Κ. (καλαθοσφαίριση)
Δεκαετία μεγάλων επιτυχιών (1960–1970): 6 Πρωταθλήματα και ευρωπαϊκός τίτλος
Την επόμενη χρονιά η AEK χάνει το πρωτάθλημα από τον Παναθηναϊκό για μια μόλις ήττα. Ένα χρόνο όμως αργότερα η AEK με προπονητή το Νίκο Μήλα θα επιστρέψει στην κορυφή της Ελλάδας κατακτώντας το πρωτάθλημα της σεζόν 1967–1968 αήττητη με το Γιώργο Αμερικάνο να αναδεικνύεται πρώτος σκόρερ Ελλάδος.
Θεώνη Τζεγιαννάκη
Εθνική Ελλάδος
Στην Εθνική Νέων Γυναικών εντάχθηκε για πρώτη φορά τον Ιούνιο του 2005. Συνολικά διαγωνίστηκε σε 11 αγώνες σημειώνοντας 69 πόντους, 6,27 κατά μ.ό. Στο επίπεδο αυτό έλαβε μέρος στο Ευρωπαϊκό Πρωτάθλημα Νέων Γυναικών στο Μπρνο της Τσεχίας το 2005.
Α.Ε.Κ. (καλαθοσφαίριση)
Κύπελλο Κυπελλούχων 1968: Πρώτο ευρωπαϊκό τρόπαιο για ελληνικό σύλλογο
Στην Ευρώπη η περίοδος 1967–1968 υπήρξε σταθμός για την ιστορία του ελληνικού αθλητισμού. Η AEK κατέκτησε το Κύπελλο Κυπελλούχων αποκλείοντας στον ημιτελικό την πανίσχυρη Ίνις Βαρέζε με ιστορική ανατροπή στη ρεβάνς στο Καλλιμάρμαρο Στάδιο (σε αυτόν τον αγώνα κόπηκαν 42.086 εισιτήρια ) και επικρατώντας στον τελικό, που έγινε στο Καλλιμάρμαρο στάδιο επί της Σλάβια Πράγας. Η AEK έγινε ο πρώτος ελληνικός σύλλογος που κατέκτησε ευρωπαϊκό τρόπαιο σε οποιοδήποτε ομαδικό άθλημα. Στον αγώνα σημειώθηκε παγκόσμιο ρεκόρ προσέλευσης θεατών σε αγώνα μπάσκετ που καταγράφηκε στο βιβλίο των ρεκόρ Γκίνες, υπολογιζόμενο σε 80000 περίπου. Επίσημα με βάση τα εισιτήρια που είχαν εκδοθεί -και εξαντληθεί- η προσέλευση ανήλθε στις 55.800 θεατές (50.000 κοινά εισιτήρια, 3.150 αριθμημένα, 600 αθλητικά, 2.050 προσκλήσεις). Σύμφωνα πάντως με δημοσιεύματα της εποχής δόθηκαν 13.000 αμερικανικά δολάρια (ΗΠΑ) στα ταμεία της Σλάβια, προσφορά όχι της ΑΕΚ, αλλά της χουντικής ΓΓΑ του Ασλανίδη και 10 μέρες διακοπές οι παίκτες, οι προπονητές και οι παράγοντες των Τσεχοσλοβάκων στην Αθήνα, πριν τον τελικό.
Θεώνη Τζεγιαννάκη
Εθνική Ελλάδος
Το 2009 βρισκόταν στην επιλογή για την Εθνική Γυναικών, ωστόσο ο τραυματισμός της στο μηνίσκο σε φιλικό προετοιμασίας της στοίχισε τη συμμετοχή στους Μεσογειακούς Αγώνες της Πεσκάρα. Την άνοιξη του 2013 βρισκόταν στις επιλογές του ομοσπονδιακού προπονητή Τζώρτζη Δικαιουλάκου για την ομάδα που διεκδίκησε επιτυχώς εισιτήριο για την τελική φάση του Ευρωμπάσκετ 2015 ως πρωτοπόρος του Α' Προκριματικού Γύρου. Ωστόσο ένας νέος τραυματισμός στις προπονησεις (θλάση στον υποκνημιδιο μεταξύ γάμπας και αχιλλείου) την κράτησαν ξανά εκτός διοργάνωσης.
Α.Ε.Κ. (καλαθοσφαίριση)
Κύπελλο Κυπελλούχων 1968: Πρώτο ευρωπαϊκό τρόπαιο για ελληνικό σύλλογο
Ακολούθησε μια χρονιά (1969) κατά την οποία η AEK τερμάτισε στη δεύτερη θέση του πρωταθλήματος εξαιτίας διαιτητικής αδικίας στον αγώνα-μπαράζ με τον ΠΑΟ. Την περίοδο 1969–1970 η AEK θα αναδειχθεί και πάλι πρωταθλήτρια κατακτώντας έτσι 6 πρωταθλήματα μέσα σε 8 χρόνια. Στην Ευρώπη τη σεζόν 1969–70 αγωνίστηκε στα ημιτελικά του Κυπέλλου Κυπελλούχων. Τη δεκαετία αυτή η AEK καταξιώθηκε στον ελληνικό χώρο και παρότι δεν κατέκτησε για 32 χρόνια άλλο πρωτάθλημα, παρέμεινε δεύτερη ομάδα σε πρωταθλήματα έως και το 1988.
Ferrari LaFerrari
Παραγωγή
Μεταξύ του 2013 και του 2016, παρήχθησαν 499 αντίτυπα της LaFerrari, όλα αποκλειστικά στο χέρι, και με εμπορική τιμή 1,2 εκατομμύρια ευρώ - διπλάσια από την τιμή της προκατόχου Ferrari Enzo, ενώ 1 από αυτές κατέληξε στο το μουσείο της εταιρείας. Μάλιστα έως τις αρχές Δεκεμβρίου του 2013 όλα είχαν ήδη προ-πωληθεί σε προεπιλεγμένους τακτικούς πελάτες της εταιρείας, όπως είχε συμβεί και στο παρελθόν με τις προκατόχους Ferrari 288 GTO, Ferrari F40, Ferrari F50 και Ferrari Enzo. Παρομοίως με τις προκατόχους, δόθηκε προτεραιότητα σε όσους είχαν αγοράσει προηγουμένως F40, F50 και Ferrari Enzo. Από τα 499 αντίτυπα της LaFerrari, τα 120 πωλήθηκαν στις Ηνωμένες Πολιτείες.
Α.Ε.Κ. (καλαθοσφαίριση)
Κύπελλο Κυπελλούχων 1968: Πρώτο ευρωπαϊκό τρόπαιο για ελληνικό σύλλογο
Σύμφωνα με ορισμένες πηγές, τις σεζόν 1966–67 και 1970–71 έγινε διεξαγωγή του Κυπέλλου Ελλάδας και η ΑΕΚ αναδείχθηκε Κυπελλούχος.
1970–1980
thumb|right|100px|[[Φαίδων Ματθαίου]] Το 1971 η AEK κατέκτησε τη δεύτερη θέση στο πρωτάθλημα χωρίς όμως να καταφέρει να το διεκδικήσει. Ο Μιχάλης Γιαννουζάκος αναδείχθηκε δεύτερος σκόρερ στο πρωτάθλημα το 1973. Το 1974 περιορίστηκε στη δεύτερη θέση, έχοντας μια νίκη λιγότερη από τον πρωταθλητή Παναθηναϊκό.
Το 1976, με προπονητή των Κώστα Μουρούζη η AEK αγωνίστηκε στον τελικό του Κυπέλλου Ελλάδος με κορυφαίο το Μιχάλη Γιαννουζάκο. Το 1977 ο σύλλογος βρέθηκε για πρώτη φορά εκτός της πρώτης τετράδας στο πρωτάθλημα και η 7η θέση, στην οποία κατατάχθηκε το 1978 φανέρωνε τη φθίνουσα πορεία της.
Το 1978, αντιμετωπίζει και πάλι τον Ολυμπιακό στον τελικό του Κυπέλλου Ελλάδος και περιορίζεται στη δεύτερη θέση, με πρωταγωνιστές το Μηνά Γκέκο και το Γιώργο Τρόντζο στα τελευταία παιχνίδια της καριέρας του. Προπονητής της ομάδας ήταν ο Γιώργος Αμερικάνος.
Το 1980, η AEK συναντά για τρίτη φορά τον Ολυμπιακό στον τελικό κυπέλλου και ηττάται για μια ακόμη φορά, με το Γιώργο Τρόντζο προπονητή και το Μιχάλη Γιαννουζάκο πρώτο σκόρερ της στον τελικό.
1980–1990
thumb|right|100px|[[Κερτ Ράμπις]] Το 1981 με προπονητή τον Φρεντ Ντέβελι η AEK κατακτά το πρώτο της Κύπελλο Ελλάδος απέναντι στον Ηρακλή με το Βασίλη Γκούμα να σημειώνει 30 πόντους και τον Κερτ Ράμπις να αναδεικνύεται πολυτιμότερος παίκτης. Ο Κερτ Ράμπις, που έπαιξε στην Ελλάδα ως Κυριάκος Ραμπίδης με ελληνική υπηκοότητα, είχε σπουδαία σταδιοδρομία στη συνέχεια στο NBA και αποτελεί ένα από τα μεγαλύτερα ονόματα που έχουν αγωνιστεί στην Ελλάδα.
thumb|left|100px|[[Απόστολος Κόντος]] Το 1983 αποκτήθηκε από την AEK ο Απόστολος Κόντος και μαζί με το Βασίλη Γκούμα και το Μηνά Γκέκο συνέθεσαν μια τριάδα μεγάλων σκόρερ, όμως η AEK παρουσίασε πρωτόγνωρη αγωνιστική πτώση. Ο Βασίλης Γκούμας και ο Μηνάς Γκέκος βρέθηκαν στην πρώτη τετράδα των σκόρερ του ελληνικού πρωταθλήματος το 1983, ενώ ο Βασίλης Γκούμας σε ηλικία 39 ετών αναδείχθηκε δεύτερος σκόρερ στο πρωτάθλημα το 1985 και ο Μηνάς Γκέκος δεύτερος το 1988.
Το 1988 με προπονητή το Βαγγέλη Νικητόπουλο η AEK συμμετέχει για μια ακόμη φορά σε τελικό κυπέλλου Ελλάδος όμως η διαφορά δυναμικού με τον Άρη δεν της επιτρέπει να το κατακτήσει, παρά την προσπάθεια των Αριδά, Γκέκου, Παταβούκα. Την επόμενη χρονιά, επιτρέπεται η χρήση ξένου αθλητή στο ελληνικό πρωτάθλημα και η έλευση του Αμερικανού Ντάνι Βρέινς μαζί με τον ταλαντούχο Νάσο Γαλακτερό και τον προπονητή Κρέζιμιρ Τσόσιτς, δίνει στην ομάδα το έναυσμα για μια καλύτερη συνέχεια. Ο Κρέζιμιρ Τσόσιτς είχε οραματιστεί και σχεδίαζε τη δημιουργία μιας μεγάλης ομάδας που θα συγκέντρωνε τους σπουδαιότερους ανερχόμενους αθλητές, όμως τα οικονομικά προβλήματα που προκύπτουν στα μέσα της σεζόν δεν επιτρέπουν την επίτευξη των στόχων.
Το 1989 ολοκληρώθηκε η κατασκευή του κλειστού γήπεδου μπάσκετ της AEK που πήρε το όνομα Γιώργος Μόσχος προς τιμήν του πρόωρα χαμένου αθλητή.
1990–2000
thumb|right|100px|[[Νίκος Χατζής]] Το 1992 η AEK τερματίζει στην 4η θέση του πρωταθλήματος και συμμετέχει στον τελικό του κυπέλλου Ελλάδας, όπου γνωρίζει την ήττα από τον Άρη. Ο Νάσος Γαλακτερός και ο Κώστας Παταβούκας είναι οι παίκτες που κρατούν την ομάδα σε σεβαστό επίπεδο και μετά την αποχώρησή τους το 1993 η AEK αποδυναμώνεται αισθητά. Η παρουσία του Ρολάντο Μπλάκμαν, που υπήρξε αθλητής με σημαντικότατη σταδιοδρομία στο NBA, τη σεζόν 1994–95 δεν ήταν αρκετή για να γίνει η ομάδα αξιόμαχη. Το 1996 τερμάτισε στη 10η θέση που ήταν η κατώτερη της ιστορίας της στο πρωτάθλημα.
thumb|left|100px|[[Μιχάλης Κακιούζης]] Την επόμενη χρονιά ο πρόεδρος Ιωάννης Φιλίππου επιχειρεί την πλήρη αναμόρφωση της ομάδας, προσλαμβάνει τον προπονητή Γιάννη Ιωαννίδη και αποκτά διακεκριμένους αθλητές όπως οι Βίκτορ Αλεξάντερ και Μπιλ Έντουαρντς με καριέρα στο NBA. Η ανάκαμψη της ομάδας είναι ραγδαία και η AEK τερματίζει στη δεύτερη θέση του πρωταθλήματος εξασφαλίζοντας τη συμμετοχή της στην Ευρωλίγκα.
Την περίοδο 1997–98 η AEK ενισχυμένη από τον Μπάνε Πρέλεβιτς και το Γουίλι Άντερσον, ο οποίος αντικατέστησε κατά τη διάρκεια της σεζόν τον ολ-σταρ του NBA Ρίκι Πιρς, αγωνίστηκε στον τελικό της Ευρωλίγκα, σημειώνοντας μια από τις πιο αξιόλογες διακρίσεις της ιστορίας της. Στον ημιτελικό επικράτησε με 69-66 της Μπενετόν Τρεβίζο. Την ίδια χρονιά αγωνίστηκε και στον τελικό του Κυπέλλου Ελλάδας όπου ηττήθηκε από τον Άρη.
thumb|right|100px|[[Ιάκωβος Τσακαλίδης]] Η περίοδος 1998–99 δεν ήταν το ίδιο επιτυχημένη για την AEK που κατατάχθηκε 5η στο πρωτάθλημα Ελλάδας και αγωνίστηκε απέναντι στον ΠΑΟΚ χωρίς επιτυχία στον τελικό κυπέλλου Ελλάδας. Δίπλα όμως στους διακεκριμένους αθλητές Τζο Αρλάουσκας, Μπάνε Πρέλεβιτς και Άγγελο Κορωνιό, νέοι ταλαντούχοι αθλητές όπως οι Κακιούζης, Ντικούδης, Τσακαλίδης και Χατζής προετοιμάζονταν για να ηγηθούν στην ομάδα τα επόμενα χρόνια. Την περίοδο 1999–2000 ο Ιωάννης Φιλίππου προσλαμβάνει τον προπονητή Ντούσαν Ίβκοβιτς, ο οποίος βασιζόμενος στη νέα γενιά των αθλητών της AEK οδηγεί την ομάδα στην κατάκτηση του Κυπέλλου Σαπόρτα το 2000 στη Λωζάνη. Στον τελικό του Κυπέλλου Ελλάδας η AEK αντιμετώπισε τον Πρωταθλητή Ευρώπης Παναθηναϊκό και κατέκτησε το τρόπαιο με σκορ 57-55.
Ferrari LaFerrari
Παραγωγή
Στις 31 Αυγούστου 2016, η Ferrari ανακοίνωσε ότι θα κατασκεύαζε μία επιπλέον LaFerrari από τις 499 που είχαν αρχικά προγραμματιστεί, ώστε η 500-ή LaFerrari να πωληθεί σε δημοπρασία και όλα τα έσοδα να διατεθούν στους κατοίκους που επλήγησαν από τους δύο καταστροφικούς σεισμούς που έπληξαν την κεντρική Ιταλία στις 24 Αυγούστου 2016. Σύντομα, η Ferrari έκανε γνωστό πως η δημοπρασία θα γινόταν στις 3 Δεκεμβρίου, στο περιθώριο του Finali Mondiali στην πίστα της Daytona, από τον οίκο RM Sotheby’s, σε συνεργασία με το National Italian American Foundation’s Earthquake Relief Fund. Η δημοπρασία έλαβε χώρα στις 3 Δεκεμβρίου 2016 και η 500-ή LaFerrari κατέληξε να πωληθεί στην απίστευτα υψηλή τιμή των 7 εκατομμυρίων δολαρίων. Αυτή η τελευταία, επετειακή LaFerrari είχε κόκκινη εξωτερική βαφή «Rosso Corsa», λευκές λεπτομέρειες στο αμάξωμα και μια ιταλική σημαία στο μπροστινό ρύγχος της.
Α.Ε.Κ. (καλαθοσφαίριση)
2000–2010
thumb|left|100px|[[Ντούσαν Ίβκοβιτς]] Το 2001 η AEK κατακτά και πάλι το Κύπελλο Ελλάδας επικρατώντας επί του Παναθηναϊκού με σκορ 66-64, έχοντας κορυφαίο παίκτη τον Ιμπραήμ Κουτλουάι. Στην Ευρώπη η AEK συμμετέχει στην τετράδα της Ευρωλίγκα όπου αποκλείεται από την Ταουγκρές.
Τη σεζόν 2001–02 ο Ντράγκαν Σάκοτα αναλαμβάνει την τεχνική ηγεσία της AEK. Ο κορμός των Ελλήνων παικτών παραμένει στην ομάδα η οποία ενισχύεται με τον Τζέι Αρ Χόλντεν. Η AEK τερματίζει πρώτη στην κανονική περίοδο και αντιμετωπίζει στους τελικούς του ελληνικού πρωταθλήματος τον Ολυμπιακό, ο οποίος βρίσκεται να προηγείται στη σειρά με 0-2 νίκες. Η AEK σημειώνει μια από τις μεγαλύτερες ανατροπές στην ιστορία του πρωταθλήματος και κατακτά μετά από 32 χρόνια το πρωτάθλημα με 3-2 νίκες.
Την επόμενη χρονιά η AEK κατέκτησε τη δεύτερη θέση στο πρωτάθλημα έχοντας αξιόλογη πορεία. Επίσης αξιόλογη δουλειά έγινε και στο τμήμα εφήβων το οποίο κατέκτησε για πρώτη φορά το Πρωτάθλημα Ελλάδας. Το 2003, με την προοπτική ανέγερσης νέου γηπέδου, κατεδαφίστηκε η έδρα της AEK το κλειστό γήπεδο Γιώργος Μόσχος μαζί με το Στάδιο Νίκος Γκούμας και ο σύλλογος χάνει την έδρα του. Τη σεζόν 2004–05 η AEK, παρά το ότι κατατάχθηκε 6η στην κανονική περίοδο του πρωταθλήματος, επικράτησε στις αναμετρήσεις των πλέι οφ με μειονέκτημα έδρας και αγωνίστηκε στους τελικούς της Α1 τερματίζοντας τελικά δεύτερη.
Τη σεζόν 2005–06 η AEK αγωνίστηκε για 6η συνεχόμενη χρονιά, αλλά και τελευταία, στην Ευρωλίγκα. Την ίδια σεζόν απόχωρεί από την AEK ο Δημήτρης Φιλίππου και προκύπτουν άμεσα οικονομικές δυσχέρειες. Στο πρωτάθλημα ακολούθησε κάθετη πτώση και δεν τερμάτισε ξανά πάνω από την 7η θέση. Η διοικητική αστάθεια και τα οικονομικά προβλήματα έπληξαν το σύλλογο που το 2010 τερμάτισε στη 10η θέση ισοφαρίζοντας τη χειρότερη επίδοση της ιστορίας του.
2011–2014
thumb|right|100px|[[Δήμος Ντικούδης]] Στις 20 Απριλιου 2011 η AEK τερμάτισε 13η στο πρωτάθλημα και υποβιβάστηκε για πρώτη φορά στην ιστορία της στην Α2 κατηγορία. Μετά τη λήξη του πρωταθλήματος η ΑΕΚ προχώρησε σε ένσταση κατά του Ηλυσιακού, επειδή ο πρόεδρος του ήταν ταυτόχρονα μάνατζερ παικτών που αγωνίζονται στην Α1, κάτι που θεωρείται ασυμβίβαστο. Ο Αθλητικός δικαστής του ΕΣΑΚΕ δικαίωσε την ΑΕΚ και τη διατήρησε στην Α1, ρίχνοντας στην Α2 τον Ηλυσιακό. Ο Ηλυσιακός προχώρησε άμεσα σε προσφυγή στο ΑΣΕΑΔ, το οποίο τον δικαίωσε ανατρέποντας την απόφαση του ΕΣΑΚΕ και ρίχνοντας οριστικά την ΑΕΚ στην Α2 και με κίνδυνο να αποκλειστεί από όλα τα πρωταθλήματα.
Την σεζόν 2011–12 η ΑΕΚ με διοίκηση Πρωτοδικείου και με πρόεδρο το Νίκο Γεωργαντζόγλου συμμετείχε στην Α2. Τον Ιούλιο του 2012 η διοίκηση της ερασιτεχνικής ΑΕΚ αποφάσισε την συμμετοχή της ομάδας στην ερασιτεχνική Β' Εθνική για να καθαρίσει από ένα μεγάλο μέρος των χρεών. Η Ένωση την χρονιά 2012–13 τερμάτισε 2η στον όμιλό της και νίκησε στο μπαράζ των Τρικάλων τον Ηρακλή και επέστρεψε στην Α2. Τη σεζόν 2013–14 η Βασίλισσα κατέκτησε το πρωτάθλημα της Α2 και επέστρεψε στην Α1 μετά από τρία χρόνια απουσίας.
2014–2015
Η επιστροφή της «Βασίλισσας» του μπάσκετ στα μεγάλα σαλόνια, συνδυάστηκε με την ταυτόχρονη επιστροφή του ποδοσφαιρικού τμήματος στη Σούπερ Λίγκα.
Η σεζόν 2014–15 ήταν μια χρονιά προσαρμογής. Με προπονητή τον Βαγγέλη Ζιάγκο και αργότερα τον Ντράγκαν Σάκοτα, η ΑΕΚ κατέκτησε την πέμπτη θέση στο πρωτάθλημα, ενώ δεν μπόρεσε να ξεπεράσει το εμπόδιο του Άρη για τα πλέι οφ.
2015–2016
Η επόμενη σεζόν (2015–16) βρήκε ξανά τον Ντράγκαν Σάκοτα στο τιμόνι της ομάδας, αλλά κάποια αρνητικά αποτελέσματα οδήγησαν στην αντικατάστασή του από τον Σλοβένο προπονητή Γιούρι Ζντοβτς. Η χρονιά τελείωσε με την ΑΕΚ να καταλαμβάνει την τέταρτη θέση του βαθμολογικού πίνακα, αλλά στα πλέι-οφ νίκησε τον ΠΑΟΚ με γενικό σκορ 2-1, έχοντας πλεονέκτημα έδρας. Στη συνέχεια η Ένωση δεν μπόρεσε να κάμψει το εμπόδιο του Ολυμπιακού χάνοντας με 3-0, ενώ στους αγώνες για την τρίτη θέση, νίκησε τον Άρη με σκορ 3-1 (με μειονέκτημα έδρας), κλείνοντας την χρονιά με επιτυχία.
Η σεζόν 2015–16 ήταν η χρονιά επιστροφής της ΑΕΚ στις ευρωπαϊκές διοργανώσεις. Συμμετείχε στους ομίλους της δεύτερης τη τάξει (με τα δεδομένα εκείνης της χρονιάς) ευρωπαϊκής διοργάνωσης, στο Γιούροκαπ, χωρίς να κάνει τη διαφορά και χωρίς να μπορέσει να προκριθεί από τη φάση των ομίλων, σημειώνοντας συνολικά 5 νίκες και 5 ήττες.
2016–2017
Η σεζόν 2016–17 ξεκίνησε με τον Γιούρι Ζντοβτς στον πάγκο και τον πρώην προπονητή της ομάδας Ντράγκαν Σάκοτα σε ρόλο υπευθύνου των Ακαδημιών της ομάδας. Μάλιστα η Ακαδημία μπάσκετ της ΑΕΚ πήρε το όνομά του. Αν και πριν την έναρξη των επίσημων υποχρεώσεων της ομάδας η διοίκηση επέλεξε να αγωνιστεί ξανά στο Γιούροκαπ, τελικώς η ΑΕΚ αγωνίστηκε στην νεοσύστατη -τότε- διοργάνωση της FIBA, το Μπάσκετμπολ Τσάμπιονς Λιγκ. Παράλληλα απέκτησε παίκτες με εμπειρία στις ευρωπαϊκές διοργανώσεις, όπως τον Κώστα Βασιλειάδη και τον Ρόκο Λένι Ούκιτς, για να μπορέσει να διεκδικήσει το Κύπελλο Ελλάδος ή την συμμετοχή της στους τελικούς του πρωταθλήματος. Η χρονιά τελείωσε με την ΑΕΚ να φτάνει στους τέσσερις του Κυπέλλου, να καταλαμβάνει την 3η θέση στο Πρωτάθλημα, τόσο στην κανονική διάρκεια, όσο και στα πλέι-οφ, ενώ στην Ευρώπη έφτασε μέχρι τους 16. Ο Γιούρι Ζντοβτς αποχώρησε πριν ολοκληρωθεί η σεζόν και αντικαταστάθηκε από τον Σωτήρη Μανωλόπουλο.
2017–2018
Ήταν η καλύτερη χρονιά του συλλόγου και στο ποδόσφαιρο αλλά και στο μπάσκετ. Κατά την αγωνιστική περίοδο 2017–18 η ΑΕΚ έλαβε μέρος στο Πρωτάθλημα της Α1 Εθνικής Κατηγορίας Ανδρών με διοργανωτή τον Ελληνικό Σύνδεσμο Ανωνύμων Καλαθοσφαιρικών Εταιρειών (Ε.Σ.Α.Κ.Ε.). Κατέκτησε το Κύπελλο Ελλάδας, 16 χρόνια μετά από τον τελευταίο τίτλο της, το Πρωτάθλημα Ελλάδας 2001-2002, ενώ η «Βασίλισσα» συμμετείχε και στην ευρωπαϊκή διοργάνωση της ΦΙΜΠΑ, Μπάσκετμπολ Τσάμπιονς Λιγκ, την οποία κατέκτησε κερδίζοντας στον τελικό την Μονακό με 100-94.
Έδρα του συλλόγου είναι το Κλειστό Γυμναστήριο του Ο.Α.Κ.Α., χωρητικότητας 18.500 καθήμενων.
2018–2019
Στις 17 Φεβρουαρίου του 2019 κατέκτησε για πρώτη φορά στην ιστορία της το Διηπειρωτικό Κύπελλο στο Ρίο ντε Τζανέιρο της Βραζιλίας, επικρατώντας στον τελικό της οικοδέσποινας Φλαμένγκο με σκορ 86-70. Έγινε η τρίτη ελληνική ομάδα που κατακτάει την συγκεκριμένη διοργάνωση μετά τον Παναθηναϊκό (1996) και τον Ολυμπιακό (2013).
Έμβλημα
Το έμβλημα της ΑΕΚ είναι ο δικέφαλος αετός και έχει εξελιχθεί με το πέρασμα του χρόνου. Το 1997 επιχειρήθηκε η δημιουργία ενός αμιγούς μπασκετικού σήματος κατά τα πρότυπα του NBA. Το σχέδιο περιείχε μια πορτοκαλί μπάλα μπάσκετ και την επιγραφή "Eagles". Το 2004 τροποποιήθηκε αρκετά και παρέμεινε σε αυτή τη μορφή για τρία χρόνια. Το διάστημα 2007–2015 το έμβλημα του τμήματος ήταν όμοιο με αυτό του ποδοσφαίρου, με μόνη διαφορά την επιγραφή «BC». Το 2015 η ΚΑΕ ΑΕΚ προχώρησε στη δημιουργία μιας νέας εκδοχής του εμβλήματος, με την προσθήκη σε αυτό δύο αστέρων στο κέντρο του, τα οποία συμβολίζουν τα δύο Κύπελλα Ευρώπης που έχει κατακτήσει η ΑΕΚ. Το καλοκαίρι του 2018 η ΚΑΕ ΑΕΚ πρόσθεσε ένα ακόμα αστέρι στο έμβλημα της λόγω της κατάκτησης του 3ου ευρωπαϊκού τίτλου στην ιστορία της, του Μπάσκετμπολ Τσάμπιονς Λιγκ.
Η πορεία στην Α και Α1 Εθνική συνοπτικά
Η ΑΕΚ ήταν η μία από τις τρεις ελληνικές ομάδες που συμμετείχαν ανελλιπώς στα πρωταθλήματα της Α' και Α1 εθνικής, ώσπου γνώρισε για πρώτη φορά τον υποβιβασμό το 2011. Η πορεία της στα πρωταθλήματα παρουσιάζεται στον παρακάτω πίνακα.
Διακεκριμένοι καλαθοσφαιριστές
thumb|right|100px|[[Κλάουντιο Κολντεμπέλα]] thumb|right|100px|[[Ιμπραήμ Κουτλουάι]] {|
Διακεκριμένοι προπονητές
right|thumb|100px|[[Γιάννης Ιωαννίδης (προπονητής καλαθοσφαίρισης)|Γιάννης Ιωαννίδης]]
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι καλαθοσφαίρισης με αμαξίδιο Κατηγορία:Σωματεία Ε.Σ.Κ.Α. Κατηγορία:Σωματεία Ο.Σ.Ε.Κ.Α. Κατηγορία:Ιδρύσεις ομάδων καλαθοσφαίρισης το 1924
Ferrari LaFerrari
LaFerrari Aperta
thumb|right|Η παρουσίαση της Ferrari LaFerrari Aperta στο Σαλόνι Αυτοκινήτου του Παρισιού τον Οκτώβριο του 2016.
Αρχικά, η Ferrari είχε ανακοινώσει ότι δεν σκόπευε να κυκλοφορήσει στην αγορά και καμπριολέ έκδοση της LaFerrari, αλλά μετά από επανειλημμένες αιτήσεις αρκετών φανατικών οπαδών της εταιρείας, τελικώς άλλαξε γνώμη. Τον Ιούλιο του 2016, αποκαλύφθηκε μια τέτοια ανοιχτή έκδοση και παρουσιάστηκε επίσημα στο Σαλόνι Αυτοκινήτου του Παρισιού τον Οκτώβριο του 2016, υπό την ονομασία LaFerrari Aperta. Κατασκευάστηκε σε μόλις 209 αντίτυπα και, έως την παρουσίασή της, όλα είχαν ήδη προ-πωληθεί σε προεπιλεγμένους τακτικούς πελάτες της εταιρείας, ενώ παρήχθη και άλλο 1 αντίτυπο για το μουσείο της εταιρείας. Η παραγωγή της LaFerrari Aperta διήρκησε έως τον Αύγουστο του 2018.
Αντικατάσταση
Στα τέλη Δεκεμβρίου του 2019, η εταιρεία ανακοίνωσε επίσημα ότι είχε ήδη ξεκινήσει την εξέλιξη του διαδόχου της LaFerrari, με την κυκλοφορία του μοντέλου να αναμένεται για μετά το 2022, πιθανώς μέσα στο 2023. Για αυτό το μοντέλο, η Ferrari έχει βάλει στόχο τη δημιουργία ενός όσο το δυνατόν ελαφρύτερου supercar και με ισχύ που ενδέχεται να ξεπεράσει, για πρώτη φορά στην ιστορία της εταιρείας, το ψυχολογικό όριο των 1.000 ίππων.
Εξωτερικοί σύνδεσμοι
Κατηγορία:Αυτοκίνητα πολυτελείας Κατηγορία:Σπορ αυτοκίνητα LaFerrari Κατηγορία:Υβριδικά ηλεκτρικά αυτοκίνητα
Θεώνη Τζεγιαννάκη
Εθνική Ελλάδος
Η Εθνική Ελλάδος δεν έχει υποχρεώσεις για το καλοκαίρι του 2014, ωστόσο η Τζεγιαννάκη κλήθηκε να συμμετάσχει σε σειρά φιλικών αγώνων στη Λεττονία.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Καλαθοσφαιρίστριες της εθνικής Ελλάδος νέων γυναικών Κατηγορία:Καλαθοσφαιρίστριες της εθνικής Ελλάδος κορασίδων Κατηγορία:Καλαθοσφαιρίστριες Ιωνικού Νικαίας Κατηγορία:Καλαθοσφαιρίστριες ΜΑΣ Καστοριά Κατηγορία:Καλαθοσφαιρίστριες Άρη Χολαργού Κατηγορία:Καλαθοσφαιρίστριες Πανιωνίου Κατηγορία:Καλαθοσφαιρίστριες ΠΑΟ Κατηγορία:Καλαθοσφαιρίστριες Α.Ε. Εσπερίδων Καλλιθέας Κατηγορία:Καλαθοσφαιρίστριες Γ.Σ. Ικάρου Καλλιθέας Κατηγορία:Καλαθοσφαιρίστριες Αθηναϊκού Κατηγορία:Καλαθοσφαιρίστριες Πρωτέα Ελευθερίου-Κορδελιού Κατηγορία:Πόιντ γκαρντ
Καρίτσα Ευρυτανίας
Για οικισμoύς της Ελλάδας με το ίδιο όνομα δείτε: Καρίτσα
Η Καρίτσα είναι ορεινός οικισμός στον νομό Ευρυτανίας σε υψόμετρο 800 μέτρων.
Γεωγραφία - Αξιοθέατα
Η Καρίτσα βρίσκεται στις πλαγιές του όρους Καλιακούδα και δυτικά του ποταμού Καρπενησιώτη. Απέχει 20 χλμ. νοτιοανατολικά από το Καρπενήσι και 9 χλμ. νοτιοανατολικά από το Μεγάλο Χωριό. Αξιοθέατα της περιοχής είναι το «φαράγγι του Βόθωνα» και το μονότοξο «γεφύρι της Καρίτσας» που στηρίζεται στα κάθετα βράχια του Καρπενησιώτη. Ως κοινότητα αναγνωρίστηκε για πρώτη φορά το 1912 με το ΦΕΚ 261Α-31/08/1912 και ο οικισμός ορίστηκε έδρα της. Σύμφωνα με το σχέδιο Καλλικράτης μαζί με τη Κάτω Καρίτσα αποτελούν τη τοπική κοινότητα Καρίτσης Καρπενησίου που ανήκει στη δημοτική ενότητα Ποταμιάς του Δήμου Καρπενησίου και σύμφωνα με την απογραφή του 2011 ως οικισμός έχει πληθυσμό 42 κατοίκους, ενώ ως κοινότητα 48.
Παραπομπές
Κατηγορία:Χωριά του νομού Ευρυτανίας Κατηγορία:Δήμος Καρπενησίου Κατηγορία:Δήμος Ποταμιάς Ευρυτανίας
Νίκος Καμαριανός
Ο Νικόλαος Καμαριανός (γενν. 21 Μαρτίου 1997) είναι Έλληνας επαγγελματίας καλαθοσφαιριστής του Basketball Champions League. Έχει ύψος 2,04 μέτρων και είναι ένας ψηλός σμολ φόργουορντ - πάουερ φόργουορντ.
Νεανική σταδιοδρομία
Ο Καμαριανός έπαιζε από νεαρή ηλικία με τις ομάδες νέων του Παλαιού Φαλήρου, του Πανελληνίου και του Παναθηναϊκού, πριν ξεκινήσει την επαγγελματική του πορεία.
Επαγγελματική πορεία
Ο Καμαριανός υπέγραψε το πρώτο του επαγγελματικό συμβόλαιο με την ΑΕΚ της Ελληνικής Α1 Κατηγορίας, στις 21 Ιουλίου 2015.
Στις 2 Αυγούστου 2021, ο Καμαριανός υπέγραψε στον ΠΑΟΚ.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Νέας Κηφισιάς Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Α1 Εθνικής Ελλάδας Κατηγορία:Έλληνες καλαθοσφαιριστές Κατηγορία:Καλαθοσφαιριστές ΑΕΚ
Landkreuzer P. 1500 Monster
Το P1500, ονομαζόμενο Monster (γερμ. μόνστερ, θηρίο), ήταν προσχέδιο ενός γερμανικού άρματος πολύ βαριάς κατηγορίας (θωρηκτό ξηράς) την εποχή του Δευτέρου Παγκοσμίου Πολέμου. Η μελέτη έγινε από την εταιρεία Κρουπ, η κατασκευή όμως δεν πραγματοποιήθηκε ποτέ, λόγω έλλειψης πόρων και επειδή η διεκπεραίωσή της ήταν αδύνατη.
Ιστορικό
Οι Γερμανοί άρχισαν, το 1942, να σχεδιάζουν βαρέα άρματα μάχης. Η πρώτη μελέτη που έγινε στην κατηγορία θωρηκτό ξηράς ήταν το Ρ1000, ένα τεράστιο άρμα βάρους 1000 τόνων που ξεπερνούσε τα πάντα. Ο Χίτλερ, που είχε αδυναμία σε ό,τι θεόρατο (τεράστια κτήρια, κλπ.) έδωσε έγκριση στα σχέδια κατασκευής του Ρ1000. Η κατασκευαστική εταιρεία Κρουπ ξεκίνησε την μελέτη του ακόμα μεγαλύτερου Ρ1500. Το 1943 ο Άλμπερτ Σπέερ έθεσε τέρμα στα σχέδια κατασκευής, επειδή τα όπλα αυτά δεν ήταν κατάλληλα για χρήση σε επιθετικές πολεμικές επιχειρήσεις. Η μελέτη και τα σχέδια κατασκευής δεν διασώζονται σήμερα.
Περιγραφή
Το Ρ1500 ήταν μια κινητή έκδοση του σιδηροδρομικού κανονιού Schwerer Gustav (γερμ. Σβέρερ Γκούσταβ, ο βαρύς Γουστάβος), του μέχρι σήμερα βαρύτερου πυροβόλου όπλου που κατασκευάστηκε και πήρε μέρος σε πολεμική επιχείρηση. Εκτός από το κανόνι αυτό, διέθετε και δύο μικρά πολυβόλα των 300 χιλ. για να αμύνεται σε τυχόν επιθέσεις. Η μάζα του ξεπερνούσε κάθε μέτρο. 500 τόνοι οπλισμός και το διπλάσιο ακόμα για θωράκιση, κινητήρες κλπ. Η ταχύτητά του θα ήταν το πολύ 20 km/h. Ο αριθμός του πληρώματος ανέρχεται στα 100 άτομα.
Στρατιωτική άποψη
Το Ρ1500, όπως και το Ρ1000 δεν κατασκευάστηκαν, και γι' αυτό δεν πήραν μέρος σε μάχες. Παρόλ' αυτά σήμερα θεωρείται αδύνατη η χρήση τους σε μάχη. Το μόνο προτέρημα ήταν η τρομερή δύναμη του πυρός τους, τα μειονεκτήματα, όμως, ήταν περισσότερα. Το μεγάλο μέγεθος και η μάζα του καθιστούσαν αδύνατη την μεταφορά του. Η μικρή ταχύτητα και ακτίνα δράσης καθιστούσαν αδύνατη την χρήση του στα μακρινά μέτωπα του πολέμου. Εκτός αυτού, την εποχή του πολέμου ήταν αδύνατον να βρεθούν οι απαραίτητες ποσότητες υλικού και καυσίμων για την παραγωγή και χρήση έστω και μερικών τεμαχίων τους.
Εξωτερικοί σύνδεσμοι
Κατηγορία:Οπλικά συστήματα του Β' Παγκοσμίου Πολέμου L
Ιερά Μητρόπολις Γόρτυνος και Μεγαλοπόλεως
Η Ιερά Μητρόπολις Γόρτυνος και Μεγαλοπόλεως περιλαμβάνει τις δύο τέως επαρχίες της Γόρτυνος και της Μεγαλοπόλεως. Έδρα της είναι η Δημητσάνα Αρκαδίας και δεύτερη έδρα είναι η Μεγαλόπολη. Περιλαμβάνει πλήθος ιστορικών ιερών μονών και βυζαντινών ναών.
Μητροπολίτης, από τις 8 Οκτωβρίου 2022 είναι ο Νικηφόρος (Ευσταθίου).
Τοπικοί Άγιοι
και πλήθος άλλων αγίων και οσίων που πέρασαν, γεννήθηκαν ή έδρασαν στην περιοχή της Αρκαδίας
Πηγές
Κατηγορία:Ιερά Μητρόπολις Γόρτυνος και Μεγαλοπόλεως Γορτυνος
Σόρελ Μπουκ
Ο Σόρελ Μπουκ (Sorrell Booke, 4 Ιανουαρίου 1930 – 11 Φεβρουαρίου 1994) ήταν Αμερικανός ηθοποιός που έπαιξε στο θέατρο, σε ταινίες και στην τηλεόραση. Είναι πιο γνωστός για το ρόλο του ως ο διεφθαρμένος πολιτικός ονόματι Τζέφερσον Ντέιβις «Μπος» Χογκ στην τηλεοπτική σειρά Οι Ντιουκς του Χάζαρντ.
Προσωπική ζωή
Ο Μπουκ γεννήθηκε στην Ορλεάνη της Νέας Υόρκης και ήταν ξάδερφος του Μαξ Γιάσγκουρ, που ήταν διασημότητα του φεστιβάλ Γούντστοκ. Μιλούσε άπταιστα πέντε γλώσσες, μεταξύ των οποίων Ρωσσικά και Ιαπωνικά. Είχε πάρει πτυχία τόσο από το πανεπιστήμιο Κολούμπια, όσο και από το Γέιτς. Υπηρέτησε στο στρατό των ΗΠΑ κατά τη διάρκεια του πολέμου της Κορέας ως αξιωματικός της αντικατασκοπείας. Ο Μπουκ ήταν παντρεμένος με τη Μιράντα Νίκερμπόκερ (κόρη του Χούμπερ Ρένφρο Νίκερμπόκερ) από το 1958 έως το 1973. Είχαν δυο παιδιά, την Αλεξάντρα και το Νίκολας. Ο Μπουκ έχει έναν αδερφό, τον Φρεντ. Έχει επίσης τέσσερα εγγόνια, την Κατερίνα, το Σαμ, το Χένρυ και το Μάιλο.
Καριέρα
Ο Μπουκ ήρθε στο Χόλυγουντ μέσω ενός πτυχίου του θεάτρου από το πανεπιστήμιο Γέιλ και μιας δεκαετίας στα θέατρα της Νέας Υόρκης. Ένας διακεκριμένος ρόλος από τους πρώτους του, ήταν αυτός του γερουσιαστή Μπίλμπορντ Τ. Ρόκινς το 1960 με την αναβίωση του μιούζικαλ Finian’s Rainbow, ένας ρόλος που προμήνυσε τον πιο διάσημο ρόλο του ως Μπος Χογκ στους Ντιουκς του Χάζαρντ. Κατά τη διάρκεια της καριέρας του ως ηθοποιός στο Χόλυγουντ στην αρχή, ο Μπουκ κατάφερε να σημειώσει σημαντικούς ρόλους σε αξιοσημείωτες ταινίες του 1960, όπως το Black Like Me, A Fine Madness και Fail-Safe. Το 1962 έπαιξε στο Fiorello! Και πρωταγωνίστησε ως ο ομώνυμος χαρακτήρας.
Το 1965 ήταν γκεστ σταρ ως Λοχίας Χέρσελ Άρονσον στο επεισόδιο 19 «Faith, Hope and Sergent Aronson» στο στρατιωτικό δράμα του ABC «12 O-Clock High». Σύντομα άρχισε να εστιάζει κυρίως σε τηλεοπτικούς ρόλους στις δεκαετίες του ’70 και του ’80 και σε φωνητικούς ρόλους στις δεκαετίες του ’80 και του ’90. Ο Μπουκ επίσης διεύθυνε για μια φορά τη Φιλαρμονική Ορχήστρα του Μπάφαλο.
Ο Μπουκ κέρδισε πρόταση για το βραβείο Έμι για την εμφάνισή του στη σειρά του ABC, Dr Kildare, στο επισόδειο «What’s Go to Julius?». Εμφανίστηκε σε ένα επεισόδιο της σειράς Mission: Impossible κατά τον πρώτο κύκλο το 1966. Ο Μπουκ εμφανίστηκε σε δύο από τα πρώτα επισόδεια της σειράς M*A*S*H, ως Στρατηγός Μπάρκερ, στα επεισόδια Requiem For A Lightweight" και "Chief Surgeon Who?", εκ των οποίων το τελευταίο σηματοδότησε το ντεμπούτο του χαρακτήρα Δεκανέα Κλίνγκερ, με τον οποίο ο χαρακτήρας του Μπουκ είχε ασχοληθεί πριν. Επιπλέον, ο Μπουκ είχε έναν επαναλαμβανόμενο ρόλο στη ρηξικέλευθη κωμική σειρά του Νόρμαν Λίαρ «All In The Family» ως Κος Σάντερς, σαν διευθυντής προσωπικού στην επιχείριση του Άρτσι Μπάνκερ. (Είχε εμφανιστεί πιο πριν στην ίδια σειρά ως Λάιλ Μπένετ, που ήταν διευθυντής ενός τοπικού τηλεοπτικού σταθμού). Ο Μπουκ εμφανίστηκε επίσης σε ένα επεισόδιο της κωμικής σειράς Good Times και είχε ένα επαναλαμβανόμενο ρόλο ως ο Εβραίος αρχηγός της μαφίας ονόματι Λέφκοβιτζ, στην τηλεοπτική σειρά Soap.
Οι Ντιουκς του Χάζαρντ (1979-1985)
Ο πιο σημαντικός ρόλος του Μπουκ, ήταν στους Ντιουκς του Χάζαρντ, ως ο χιουμοριστικά κακός ανταγωνιστής των Μπο και Λιουκ Ντιουκ. Η σειρά έπαιξε στο CBN για εφτά σεζόν, από το 1979 ως το 1985 και δημιούργησε και τη σειρά κινουμένων σχεδίων «Οι Ντιουκς» (1983), τη σπέσιαλ επανένωση στην τηλεόραση (κατά την οποία ο Μπουκ είχε πεθάνει και ο χαρακτήρας του Μπος Χογκ ειπώθηκε ότι επίσης είχε πεθάνει), μια τανία μεγάλου μήκους (2005) και το The Dukes of Hazzard: The Beginning (τηλεοπτική ταινία του 2007). Αρχικά, ο χαρακτήρας δημιουργήθηκε ως μια διεφθαρμένη και σκληρή νέμεση που την πολεμά η οικογένεια Ντιουκ, αλλά καθώς αναπτύχθηκε η σειρά κατά την πρώτη και τις ακόλουθες σεζόν, ο Χογκ άλλαξε σε έναν πιο αστείο παλιάνθρωπο που αρπάζει λεφτά, που νοιαζόταν περισσότερο στο να γίνει γρήγορα πλούσιος και σε σκοτεινά σχέδια, παρά στο να κάνει σοβαρή ζημιά σε οποιονδήποτε. Με αυτή την εξέλιξη του χαρακτήρα, ήρθε πιο κοντά το ζευγάρωμα του Χογκ με τον ενθουσιώδη σερίφη Ρόσκο Π. Κολτρέιν (Τζέημς Μπεστ) και καθώς η κωμική ικανότητα του ζευγαριού έγινε εμφανής και δημοφιλές στοιχείο της σειράς, ο Μπουκ και ο Μπεστ έπαιρναν συχνά την άδεια να αυτοσχεδιάσουν τις σκηνές τους μαζί. Στην πραγματικότητα ο Μπουκ ήταν ελαφρά υπέρβαρος και φόραγε κοστούμι για χοντρούς σε όλα εκτός από τα 5 πρώτα επεισόδια της σειράς, το οποίο έκανε την περιφέρειά του να είναι ενάμιση μέτρο. Ταυτίστηκε με το ρόλο σε βαθμό που έτρωγε αληθινό ωμό συκώτι, που ήταν το αγαπημένο πιάτο του Μπος Χογκ, σε σκηνές που τον καλούσαν να το καταναλώσει.
Ο Μπουκ σταμάτησε να εμφανίζεται σε ρόλους, αλλά συνέχισε να δανείζει τη φωνή του σε τηλεοπτικά σόου και ταινίες, περιστασιακά ως αφηγητής και κάποιες φορές ως χαρακτήρας κινουμένων σχεδίων, σε ταινίες όπως η Scooby Doo Meets the Boo-Brothers (τηλεταινία του 1987), Gravedale High (τηλεοπτική σειρά του 1990) και το Rock-A-Doodle (1991).
Τελευταία χρόνια και θάνατος
Ο Μπουκ συνέχισε να εργάζεται μέχρι το θάνατό του, από καρκίνο του παχέος εντέρου, στο Σέρμαν Οκς της Καλιφόρνια στις 11 Φεβρουαρίου του 1994, ένα μήνα μετά τα 64 γενέθλιά του. Θάφτηκε στο Νεκροταφείο Χίλσαϊντ Μεμόριαλ Παρκ, στο Κάλβερ Σίτυ της Καλιφόρνια. Η ταφόπλακά του γράφει: «Αγαπημένος μπαμπάς, παππούς, αδερφός και Μπος».
Εξωτερικοί σύνδεσμοι
Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Βουλγαρικές βουλευτικές εκλογές 2014
Βουλευτικές εκλογές διεξήχθησαν στη Βουλγαρία στις 5 Οκτωβρίου 2014 για την εκλογή της 43ης Εθνοσυνέλευσης. Το GERB παρέμεινε το μεγαλύτερο κόμμα, κερδίζοντας 84 επί συνόλου 240 εδρών. Συνολικά εισήλθαν στη Βουλή 8 κόμματα και ήταν η πρώτη φορά από το 1990, οπότε ξεκίνησε η διεξαγωγή δημοκρατικών εκλογών, που περισσότερα από 7 κόμματα μπήκαν στο κοινοβούλιο. Ο Μπόικο Μπορίσοφ έγινε πρωθυπουργός, επικεφαλής κυβερνήσεως συνασπισμού με το Μπλοκ των Μεταρρυθμιστών και με την υποστήριξη του Πατριωτικού Μετώπου και των Εναλλακτικών για την Βουλγαρική Αναγέννηση.
Πλαίσιο
Έπειτα από την ήττα που υπέστη το κόμμα BSP στις Ευρωεκλογές το 2014, μένοντας στο 18,94% των ψήφων, η αντιπολίτευση ζήτησε τη διεξαγωγή πρόωρων εκλογών. Ο ηγέτης του DPS εξέφρασε την επιθυμία του να παραιτηθεί η κυβέρνηση και να διενεργηθούν εκλογές. Έπειτα από συμφωνία ανάμεσα στα 3 μεγαλύτερα κόμματα (GERB, BSP και DPS) αποφασίστηκε η διεξαγωγή εκλογών στις 5 Οκτωβρίου 2014. .
Στις 23 Ιουλίου παραιτήθηκε η κυβέρνηση του Πλάμεν Ορεσάρσκι. Η παραίτηση της κυβέρνησης έγινε δεκτή από το κοινοβούλιο την επομένη, με 180 υπέρ, 8 κατά, 8 αποχές και 44 απόντες. Έπειτα από την άρνηση όλων των κομμάτων να προσπαθήσουν να σχηματίσουν νέα κυβέρνηση, η βουλή διαλύθηκε και οι εκλογές ορίστηκαν για τις 5 Οκτωβρίου.
Σχηματισμός κυβέρνησης
Η νεοεκλεγείσα συνέλευση πραγματοποίησε την πρώτη της συνεδρίαση στις 27 Οκτωβρίου.
Έπειτα από την εντολή σχηματισμού κυβέρνησης που έλαβε από τον πρόεδρο Ρόσεν Πλέβνελιεφ, ο Μπορίσοφ έγινε πρωθυπουργός και τέθηκε επικεφαλής κυβέρνησης συνασπισμού από το GERB, το Μπλοκ των Μεταρρυθμιστών και με την υποστήριξη του Πατριωτικού Μετώπου και των Εναλλακτικών για την Βουλγαρική Αναγέννηση.Το 20μελές υπουργικό συμβούλιο εγκρίθηκε με 136-97 (και 1 αποχή). Η εκλογή του Μπορίσοφ στην πρωθυπουργία έγινε από τη βουλή με ακόμα μεγαλύτερη πλειοψηφία, καθώς υπερψηφίστηκε από 149 βουλευτές και καταψηφίστηκε από 85.
Παραπομπές
2014
Άντζεϊ Ίβαν
Ο Άντζεϊ Ίβαν (Andrzej Iwan, 10 Νοεμβρίου 1959 - 27 Δεκεμβρίου 2022) ήταν Πολωνός ποδοσφαιριστής.
Γεννήθηκε στην Κρακοβία.
Ξεκίνησε το ποδόσφαιρο ως επιθετικός από τα τμήματα υποδομής της Βάντα (Wanda) Κρακοβίας αλλά σε ηλικία 17 ετών (1976) μετακόμισε στην μεγάλη ομάδα της πόλης, την Βίσλα Κρακοβίας (συνολικά 198 συμμετοχές και 69 γκολ) όπου και παρέμεινε μέχρι την περίοδο 1984/85. Με τα χρώματα της Βίσλα πραγματοποίησε εκπληκτικές εμφανίσεις, κατέκτησε το πρωτάθλημα και στο τέλος της πρώτης του κιόλας χρονιάς (1977/78) κλήθηκε από τον προπονητή της Εθνικής Πολωνίας, τον Γιάτσεκ Γκμοχ (Jacek Gmoch) στην αποστολή που ταξίδεψε στην Αργεντινή για το Μουντιάλ του 1978. Εκείνη την περίοδο θεωρούνταν ως ένα από τα μεγαλύτερα ταλέντα της Ευρώπης. Πραγματοποίησε το ντεμπούτο του στο Μουντιάλ της Αργεντινής (1978) στον αγώνα με την Τυνησία ενώ αγωνίστηκε και στο αγώνα με το Μεξικό. Με την Εθνική ομάδα συμμετείχε στο Μουντιάλ της Ισπανίας (1982), οδηγώντας την Πολωνία στην τρίτη θέση της διοργάνωσης. Ωστόσο, το τρομερό αυτό ξεκίνημα στην καριέρα του δεν είχε την ανάλογη συνέχεια καθώς παρέμεινε στάσιμος αγωνιστικά τα επόμενα χρόνια και με πληθώρα εξωγηπεδικών προβλημάτων κυρίως λόγω αλκοολισμού και συμμετοχής σε φασαρίες σε διάφορα μπαρ της Κρακοβίας που τον οδήγησαν στην έξοδο τόσο από την Εθνική ομάδα όσο και από την Βίσλα. Ολοκλήρωσε την παρουσία του με το Πολωνικό Εθνικό συγκρότημα με 29 διεθνείς συμμετοχές και 11 γκολ καθώς ένας τραυματισμός δεν του επέτρεψε να συμμετάσχει στο Μουντιάλ του 1986.
Επόμενος σταθμός στην καριέρα του, η Γκόρνικ Ζάμπρζε (Górnik Zabrze), όπου πλέον άλλαξε αγωνιστικό προφίλ και από καθαρόαιμος επιθετικός μετατράπηκε σε επιτελικό μέσο. Με την Γκόρνικ κατέκτησε 2 ακόμη πρωταθλήματα Πολωνίας. Το 1987 μεταγράφηκε στην Γερμανική Μπόχουμ (VfL Bochum), όπου αγωνίστηκε για 2 χρόνια έχοντας 30 συμμετοχές και 2 γκολ. Σπουδαιότερη επιτυχία του με την Μπόχουμ ήταν η συμμετοχή στον τελικό του Κυπέλλου Γερμανίας του 1988. Συνέχισε την καριέρα του στον Άρη Θεσσαλονίκης όπου έπαιξε για ενάμιση χρόνο με καλές και κακές στιγμές. Γύρισε για λίγο στην Γκόρνικ αλλά ήταν σαφές ότι είχε χάσει την λάμψη του παρελθόντος. Πήγε για 2 σεζόν στην Ελβετία όπου αγωνίστηκε σε FC Azzurri και FC Pully αντίστοιχα και επέστρεψε στην Πολωνία όπου και ολοκλήρωσε την ποδοσφαιρική του καριέρα (1995) στην μικρή και άσημη Kuchnie Izdebnik.
Συνολικά κατέκτησε 3 πρωταθλήματα Πολωνίας, ένα με την Βίσλα και 2 με την Γκόρνικ. Τα τελευταία χρόνια της ζωής του εργάστηκε ως μάνατζερ παικτών. Ο γιος του, Bartosz, είναι και αυτός επαγγελματίας ποδοσφαιριστής και αγωνίζεται στην Βίντζεφ Λοτζ.
Εξωτερικοί σύνδεσμοι
Κατηγορία:Πολωνοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Εθνικής Πολωνίας Κατηγορία:Ποδοσφαιριστές Παγκοσμίου Κυπέλλου 1982 Κατηγορία:Ποδοσφαιριστές Παγκοσμίου Κυπέλλου 1978 Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Βίσλα Κρακοβίας Κατηγορία:Ποδοσφαιριστές Γκούρνικ Ζάμπζε Κατηγορία:Ξένοι ποδοσφαιριστές στην Ελλάδα Κατηγορία:Πολωνοί ποδοσφαιριστές στο εξωτερικό
Ελλάς Κοίλης Συρίας
Η Ελλάς ήταν αρχαία πόλη στη Ασία που αναφέρεται από τον Στέφανο Βυζάντιο:έστι δε και άλλη πόλις Ελλάς κοίλης Συρίας. Πλην αυτής δεν παρατίθεται άλλη επιπρόσθετη πληροφορία. Οπότε μονάχα εικασίες μπορούν να γίνουν. Ίσως να επρόκειτο για μια πανελλήνια αποικία, ή η πόλη Ελαία ή Ελαάς μεταξύ Τύρου και Σιδώνος.
Ο ιστορικός Droysen υποστηρίζει την περίπτωση περί επωνυμίας πόλεως, όπως δηλαδή ο Φιλόστρατος αποκαλεί τα Τύανα της Καππαδοκίας πόλιν Ελλάδα, όπως η Αντιόχεια εκαλείτο Συριάδαι Αθήναι, το ίδιο και να ισχύει και εδώ.
Πηγές
Ε
Μπέμπελπλατς
μικρογραφία|δεξιά|450px|Πανοραμική φωτογραφία της Μπέμπελπλατς κοιτώντας από τη Λεωφόρο [[Unter den Linden|Ούντερ ντεν Λίντεν προς το Νότο. Αριστερά το κτίριο της Κρατικής Όπερας, ευθεία ο Καθεδρικός Ναός της Αγίας Εντβίζ και η Παλαιά Βιβλιοθήκη του Πανεπιστημίου Χούμπολτ στα δεξιά (2006).]]Με την ονομασία Μπέμπελπλατς (γερμανικά: Bebelplatz) είναι γνωστή μία ιστορική πλατεία της συνοικίας Μίττε του Βερολίνου, πρωτεύουσας της Γερμανίας. Βρίσκεται στο τμήμα του πρώην Ανατολικού Βερολίνου, μεταξύ της Σλόσμπρικε (Schloßbrücke) και της Φρίντριχστρασε (Friedrichstraße), ένα από τα ωραιότερα αξιοθέατα της πόλης. Στην περιοχή υπάρχουν μπαρόκ και νεοκλασικά κτίρια, σχεδιασμένα από διάσημους αρχιτέκτονες από το 18ο αιώνα και μετά, καθώς και ανακαινισμένα πρώην ανάκτορα που σήμερα χρησιμοποιούνται ως δημόσια κτίρια. Η πλατεία αυτή αποτελεί το χώρο όπου το 1933 έλαβε χώρα η πυρπόληση 20.000 περίπου βιβλίων από τον προπαγανδιστικό μηχανισμό του Τρίτου Ράιχ με την αιτιολογία ότι το περιεχόμενό τους προωθούσε αντεθνικές ιδέες.
Ιστορικές ονομασίες
Η πλατεία σχημάτιζε τον κεντρικό άξονα του Φόρουμ Φριντεριτσιάνουμ (λατινικά: Forum Fridericianum), το οποίο σχεδιάστηκε υπό την αιγίδα του Βασιλιά της Πρωσίας, Φρειδερίκου Β' του Μέγα (1712-1786) κατά το πρότυπο της Αρχαίας Ρώμης. Βάσει των σχεδίων του αρχιτέκτονα Γκέοργκ Βέντσεσλαους φον Κνόμπελσντορφ (Georg Wenzeslaus von Knobelsdorff, 1699-1753) οδηγούσε στο κτίριο της Όπερας της Βασιλικής Αυλής (σημερινή Κρατική Όπερα Ούντερ ντεν Λίντεν (Staatsoper Unter den Linden)) και για το λόγο αυτό συνήθως αναφερόταν ως Όπερνπλατς (Opernplatz, σημαίνει «Πλατεία της Όπερας»). Από το 1910 μετονομάστηκε σε Κάιζερ-Φραντς-Τζόζεφ-Πλατς (Kaiser-Franz-Joseph-Platz) προς τιμήν του Αυτοκράτορα της Αυστρίας Φραγκίσκου Ιωσήφ του Α' (1830-1916), αν και εξακολουθούσε να είναι ευρέως γνωστή με το απλούστερο παλαιότερο όνομά της. Από τις 31 Αυγούστου του 1947, στα πλαίσια της προσπάθειας αλλαγής σελίδας μετά την κατάλυση του Ναζισμού, η πλατεία φέρει το όνομα του πολιτικού του Σοσιαλδημοκρατικού Κόμματος της Γερμανίας (SPD), Άουγκουστ Μπέμπελ (August Bebel, 1840-1913).
Κτίρια γύρω και απέναντι από την πλατεία
Το βόρειο τμήμα της πρώην Κάιζερ-Φραντς-Τζόζεφ-Πλατς το 1936 περιελάμβανε την προέκταση της Λεωφόρου Ούντερ ντεν Λίντεν, από το άγαλμα του έφιππου Φρειδερίκου του Μέγα μέχρι τη Σλοσμπρίκε (Schloßbrücke, Γέφυρα του Πύργου). Η περιοχή σήμερα διακρίνεται σε δύο ξεχωριστά τμήματα ανατολικά και δυτικά του κτιρίου της Όπερας. Στα νότια οριοθετεί την πλατεία η Μπέρενστρασε (Behrenstraße) με τον Καθεδρικό Ναό της Αγίας Χέντβιχ (St.-Hedwigs-Kathedrale), την πρώτη καθολική εκκλησία που χτίστηκε στη Γερμανία μετά την Προτεσταντική Μεταρρύθμιση. Απέναντι από την πλατεία βρίσκεται το Πανεπιστήμιο Χούμπολτ (μόλις διασχίσει κανείς τη Λεωφόρο Ούντερ ντεν Λίντεν), ενώ στην κεντρική πλευρά της η Παλαιά Βασιλική Βιβλιοθήκη που ανήκει σήμερα στο ίδρυμα. Τα κτίρια γύρω από την πλατεία υπέστησαν σημαντικές ζημιές στη διάρκεια του Δευτέρου Παγκοσμίου Πολέμου, ωστόσο μεταπολεμικά οι προσόψεις τους αποκαταστάθηκαν βάσει των παλαιών τους σχεδίων. Σήμερα έχουν χαρακτηριστεί από το Κράτος διατηρητέα.
Η πυρπόληση των βιβλίων
μικρογραφία|αριστερά|Χιλιάδες φοιτητές προχώρησαν στις 10 Μαΐου 1933 στο δημόσιο κάψιμο περίπου 20.000 βιβλίων «αντεθνικού περιεχομένου». μικρογραφία|αριστερά|Το κάψιμο πραγματοποιήθηκε με ενθουσιασμό ενώ ακούγονταν επευφημίες και τα ονόματα των στοχοποιημένων συγγραφέων. μικρογραφία|δεξιά|Το μνημείο με τις άδειες βιβλιοθήκες που σχεδίασε ο ισραηλινός καλλιτέχνης Μίχα Ούλμαν.μικρογραφία|δεξιά|Η αναμνηστική πλάκα με το προφητικό απόσπασμα του Γερμανού ποιητή Χάινριχ Χάινε. Η Όπερνπλατς έχει μείνει στην ιστορία ως το μέρος όπου στις 10 Μαΐου 1933 χιλιάδες φοιτητές προχώρησαν στο δημόσιο κάψιμο περίπου 20.000 βιβλίων, τα οποία λήφθησαν βιαίως από τις βιβλιοθήκες των παρακείμενων ιδρυμάτων, επειδή γράφτηκαν από συγγραφείς, δημοσιογράφους, παιδαγωγούς, επιστήμονες και πανεπιστημιακούς που είχαν κατηγορηθεί ότι μόλυναν τα γερμανικά γράμματα με αντεθνική ιδεολογία. Η καταστροφή των βιβλίων αυτών με στόχο τον εξαγνισμό της γερμανικής γλώσσας και λογοτεχνίας, πραγματοποιήθηκε από περίπου 70.000 φοιτητές, καθηγητές και μέλη των Ες-A, των Ες-Ες και της Χιτλερικής Νεολαίας  που σχημάτισαν ουρές προκειμένου να τα πετάξουν λίγα λίγα στη φωτιά, ενώ ακούγονταν επευφημίες και τα ονόματα των στοχοποιημένων συγγραφέων. Ανάμεσα στους τελευταίους συναντούμε τους Μπέρτολτ Μπρεχτ, Άλφρεντ Ντέμπλιν, Λίον Φοϊχτβάνγκερ, Σίγκμουντ Φρόυντ, Έριχ Κέστνερ, Γιόαχιμ Τίνγκελνατς, Χάινριχ Μαν, Καρλ φον Οσιέτσκι, Έριχ Μαρία Ρεμάρκ, Κουρτ Τουχόλσκυ, Φράντς Βέρφελ, Άρνολντ Τσβάιχ και Στέφαν Τσβάιχ. Ο Έριχ Κέστνερ ήταν μάλιστα αυτόπτης μάρτυρας, παρακολουθώντας το κάψιμο ανάμεσα στο φανατισμένο πλήθος. «Βρισκόμουν μπροστά από το Πανεπιστήμιο, ανάμεσα σε φοιτητές, το άνθος του έθνους μας, με ναζιστικές στολές, και έβλεπα τα βιβλία μας να γίνονται παρανάλωμα του πυρός» έγραψε με πικρία αργότερα. Στην καταστροφή των βιβλίων πρωτοστάτησε ο Υπουργός Εκπαίδευσης του Λαού και Προπαγάνδας του Ναζιστικού Κόμματος, Γιόζεφ Γκαίμπελς, που εκφώνησε και λόγο στη διάρκεια της διαδικασίας.
Λίγα μέτρα πιο δίπλα, σε μια αναμνηστική πλάκα έχει χαραχτεί ένα αλλόκοτα προφητικό απόσπασμα από το θεατρικό έργο «Άλμανσορ» (1820-21) του Γερμανού ποιητή εβραϊκής καταγωγής Χάινριχ Χάινε: «Das war ein Vorspiel nur, dort wo man Bücher verbrennt, verbrennt man am Ende auch Menschen». «Αυτό δεν ήταν παρά ένα προοίμιο, εκεί όπου καίνε βιβλία, στο τέλος θα κάψουν επίσης και ανθρώπους».
Πρόσφατη ιστορία
μικρογραφία|αριστερά|Η έκθεση «United Buddy Bears» το 2010. Τον Οκτώβριο του 2006 εγκαινιάστηκε στην πλατεία το πολυτελές ξενοδοχείο «Hotel de Rome».
Το 2010 η πλατεία φιλοξένησε την έκθεση «United Buddy Bears», η οποία διοργανωνόταν για τρίτη φορά στην πόλη. Τα εκθέματα ήταν 180 γλυπτά σε σχήμα αρκούδας (το σύμβολο του Βερολίνου), δύο μέτρων ύψους, καθένα από τα οποία χρωμάτισε με διαφορετικό τρόπο διαφορετικός καλλιτέχνης. Οι αρκούδες, οι οποίες συμβολίζουν την ανοχή στη διαφορετικότητα, σκορπίστηκαν μετά το πέρας της έκθεσης σε ολόκληρη την πόλη.
Τη δεκαετία του 2000, σχέδια κατασκευής υπόγειου χώρου στάθμευσης τροφοδότησαν έντονες διαμάχες, καθώς θεωρήθηκε πως θα έθετε το μνημείο του Ούλμαν σε κίνδυνο. Τελικά τα έργα πραγματοποιήθηκαν με τέτοιον τρόπο ώστε να μην το επηρεάσουν. Άλλες πρόσφατες αφορμές για παράπονα ήταν η ανακαίνιση του κτιρίου της Όπερας που σκέπαζε το μνημείο με σκόνη, καθώς και η φιλοξενία σε διαφορετικές περιστάσεις στην πλατεία Εβδομάδας Μόδας και προσωρινού παγοδρόμιου, που παρεμπόδισαν την πρόσβαση επισκεπτών.
Βιβλιογραφία
Κατηγορία:Πλατείες του Βερολίνου Κατηγορία:Λογοκρισία
Παγκόσμιο Κύπελλο Ποδοσφαίρου Ενόπλων 1975
Το 27ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στη Δυτική Γερμανία, σε διάφορες πόλεις, από 1 ως 12 Ιουλίου 1975. Νικήτρια αναδείχθηκε η ομάδα της Δυτικής Γερμανίας.
Χώρες που μετείχαν
Στην τελική φάση προκρίθηκαν 8 χώρες (συνολικά μετείχαν 21), έπειτα από προκριματικούς αγώνες σε ομίλους που διεξήθησαν τις σεζόν 1973-74 και 1974-75. Οι χώρες που προκρίθηκαν και όσα ματς είναι γνωστά από την προκριματική φάση έχουν ως εξής:
Τελική φάση
Οι οκτώ ομάδες αγωνίστηκαν σε δύο ομίλους με βαθμολογία. Σε περίπτωση ισοβαθμίας κριτήριο κατάταξης ήταν η διαφορά τερμάτων και σε νέα ισοβαθμία υπερίσχυε η ομάδα που είχε κερδίσει τα περισσότερα κόρνερ. Στη συνέχεια ανάλογα με τη θέση που τερμάτισαν στον όμιλο έδωσαν αγώνες κατάταξης για τις θέσεις 7η-8η, 5η-6η, 3η-4η και 1η-2η. Πρωταθλήτρια αναδείχθηκε η Δυτ. Γερμανία.
Αναφορές
Κατηγορία:Παγκόσμιο Κύπελλο Ποδοσφαίρου Ενόπλων Κατηγορία:Ποδόσφαιρο το 1975
Επαρχία Μαλάνζε
Το Μαλάνζε (Malanje) είναι επαρχία της Ανγκόλας. Έχει έκταση 97.602 χλμ² και πληθυσμό 986.363 κατοίκους σύμφωνα με την απογραφή του 2014. Η πόλη Μαλάνζε είναι η πρωτεύουσα της επαρχίας.
Δήμοι και κοινότητες
Η επαρχία Μαλάνζε αποτελείται από δεκατέσσερις (14) δήμους (municípios):
Οικονομία
αριστερά|μικρογραφία|[[Καταρράκτες Καλαντούλα]] Η επαρχία είναι κυρίως γεωργική. Η πιο εντατικά χρησιμοποιούμενη περιοχή στην επαρχία Μαλάνζε είναι η περιοχή γύρω από την πρωτεύουσα, όπου το βαμβάκι και το ζαχαροκάλαμο είναι οι σημαντικότερες καλλιέργειες. Η βαμβακοβιομηχανία ήταν κάποτε ζωτικής σημασίας για την εθνική οικονομία, αλλά τα χρόνια του εμφυλίου πολέμου της Ανγκόλας την έχουν πλήξει σημαντικά. Η γεωργία στην επαρχία Μαλάνζε αυξάνεται σταδιακά και πολλοί διεθνείς επενδυτές έχουν εμπλακεί, συμπεριλαμβανομένων 30 εκατομμυρίων δολαρίων ΗΠΑ από τη Βραζιλία για την ανάπτυξη της βιομηχανίας αραβοσίτου και ζαχαροκάλαμου στην περιοχή Πούνγκο Αντόνγκο. Η επαρχία Μαλάνζε είναι επίσης παραγωγός μανιόκας, γλυκοπατάτας, φυστικιών, ρυζιού, σόγιας, ηλίανθων και διαφόρων λαχανικών. Η επαρχία διαθέτει επίσης σημαντικά αποθέματα διαμαντιών, ασβεστόλιθου, μαγγανίου, ουρανίου και φωσφορικού άλατος. δεξιά|μικρογραφία|Το κέντρο της πόλης [[Μαλάνζε]] Ο τουρισμός έχει γίνει πιο σημαντικός, κυρίως λόγω των διαφορετικών φυσικών αξιοθέατων, όπως οι καταρράκτες Καλαντούλα, ο σχηματισμός μαύρων βράχων στο Πούνγκο Αντόνγκο, δύο προστατευόμενες περιοχές και το εθνικό πάρκο Κανγκαντάλα. Το Εθνικό Πάρκο Κανγκαντάλα, το μικρότερο εθνικό πάρκο της χώρας, ιδρύθηκε αρχικά υπό την πορτογαλική διοίκηση το 1963, πριν κηρυχθεί εθνικό πάρκο στις 25 Ιουνίου 1970.
Εξωτερικοί σύνδεσμοι
Κατηγορία:Επαρχίες της Ανγκόλας
Πεππίνο Γκαριμπάλντι
Ο Τζουζέπε Γκαριμπάλντι ο νεότερος, γνωστός ως Πεππίνο Γκαριμπάλντι (Peppino Garibaldi· Μελβούρνη, Αυστραλία 29 Ιουλίου, 1879 - Ρώμη 19 Μαΐου, 1950) ήταν Ιταλός επαναστάτης και αξιωματικός, γιος του Ριτσιότι Γκαριμπάλντι και εγγονός του Τζουζέπε Γκαριμπάλντι.